kardosdrur/scandi-wiki huggingface dataset:
Lillebror og Knerten

Lillebror og Knerten (dansk titel: Lillebror og Knorten) er en serie på otte børnebøger af den norske forfatter Anne-Catharina Vestly, først udgivet med seks bøger 1962–74 og derefter med to bøger i 1998 og 2001. Der er filmatiseret tre film, der er baseret på fortællingerne, i årene 2009–11. Lillebror og Knerten er også titlen på den første af bøgerne, udgivet i 1962.

Hovedpersonen er en dreng på 4 år, Lillebror. Lillebror veksler mellem at forholde sig til omgivelserne og til sin "ligesomkammerat", træfiguren Knerten, som er formet af en fyrretræsrod.

Bogliste 
Titlerne er angivet på originalsproget, som er norsk, og i eksempelvis dansk oversættelse.
 Lillebror og Knerten (1962), på dansk som Lillebror og Knorten (1968)
 Trofaste Knerten (1963), på dansk som Trofaste Knorten (1965)
 Knerten gifter seg (1964), på dansk som Knorten gifter sig (1965)
 Knerten i Bessby (1971), senere genudgivet med titelen Knerten flytter, på dansk som Knorten i Lilleby (1966)
 Knerten og forundringspakken (1973)
 Knerten på sykkeltur (1974)
 Knerten detektiv og Handelsreisende Lillebror (1998)
 Knerten Politimann (2001)

Oversættelser 
Bøgerne af Anne-Catharina Vestly er blevet oversat til dansk af Aase Ziegler.

Bogen Lillebror og Knerten blev oversat til dansk i 1968 under navnet Lillebror og Knorten. Desuden blev Lillebror og Knerten oversat til færøsk af Samuel Jacob Sesanus Olsen og udgivet under navnet Kubbin i 1974.

Noter

Referencer 

Børnebøger
Litteratur fra Norge
Simona Halep

Simona Halep (født 27. september 1991 i Constanța, Rumænien) er en kvindelig professionel tennisspiller fra Rumænien. Hun kom i verdens Top 50 i 2012, og i august 2013 nåede hun at blive blandt de ti bedste tennisspillere.

Simona Haleps var i 2017 rangeret som verdens bedste kvindelige tennisspiller på WTA's single rangliste. I double er den bedste placering nummer 71.

Hendes yndlingsturnering er grus Grand Slam-turneringen French Open (Roland Garros). Og hendes idoler er; Justine Henin og Roger Federer.

Tennisresultater

Grand Slam-resultater (Single) 

Tegnforklaring:
– = Ikke deltaget, kv = Slået ud i 1. runde efter at have vundet kvalifikationsturneringen, 1 = Slået ud i 1. runde, 2 = Slået ud i 2. runde, 3 = Slået ud i 3. runde, 4 = Slået ud i 4. runde, KF = Slået ud i kvartfinalen, SF = Slået ud i semifinalen, TF = Tabende finalist, V = Vinder

Kilder

Eksterne henvisninger 
 

Tennisspillere fra Rumænien
Personer fra Constanța
Vindere af French Open
Vindere af Wimbledon
Viggo Berner Nielsen

Viggo Berner Nielsen (2. december 1889 i Svendborg – død 16. december 1966) var en dansk arkitekt, bror til billedhuggeren Kai Nielsen.

Han var søn af urmager Christen Nielsen og Anne Marie født Knudsen, blev uddannet på Teknisk Skole i Svendborg 1903-05 og på Det tekniske Selskabs Skole i København 1906-09 og blev murersvend 1908. Berner Nielsen var dernæst ansat hos J. Jespersen i Fredericia 1911-16, hos Oscar Gundlach-Pedersen 1916-18, hos Albert Oppenheim 1918-20 og hos Emanuel Monberg 1920-38. 1938 etablerede han egen tegnestue i København sammen med Henning Ortmann, og samarbejdet varede til 1958, hvor vi sidste gang hører om Berner Nielsen. Hans dødsår er uoplyst. Han besøgte Stockholm og Göteborg 1938 og 1940 og Amsterdam og Rotterdam 1939. 

V. Berner Nielsen og Henning Ortmann er bedst kendt for deres ombygning af Havemanns Magasin i et funktionalistisk formsprog og med benyttelse af jernbeton, glas, chamottefliser og neonskilte. Senere var de især aktive som arkitekter for boligforeningen AKB.

Han blev gift 26. april 1916 i Egeskov Kirke ved Fredericia med Jørgine Marie Andresen (6. juli 1893 i Fredericia – ?), datter af kioskejer Jørgen Andresen og Marie Sørensen. I 1918 fik de datteren, arkitekt og senere programmedarbejder ved Danmarks Radio, Gytte Rue, født Berner Nielsen (4. april 1918 – 9. december 1993).

Værker 
Enfamiliehuse:
 Ørnekulsvej 12, Ordrup (1930-32, præmieret af Gentofte Kommune)
 Roskildevej 81, Frederiksberg (1933)
 Dronningemarken 14, Gentofte (1936)
 Dyrehavevej 22, Klampenborg (1936)
Erhvervsbyggeri (alt sammen med Henning Ortmann):
 Ombygning og udbygning af Havemanns Magasin, nu Føtex, Vesterbrogade 74-76, København (1938-40, præmieret af Københavns Kommune 1941)
 Laboratorie- og folkebygninger for Øresund's chemiske Fabriker, Strandboulevarden 84, København (1938, nedrevet 1992)
 Ombygning af landstedet Folebakken, Vedbæk (1939)
 Fabrik for A/S Vesta, Vojensvej 11-19, København (1942)
 Skovlund ved Tikøb
Boligbebyggelser i København (alt sammen med Henning Ortmann):
 Bispevænget for AKB, Tagensvej/Hovmestervej (1938-43, sammen med Emanuel Monberg)
 Blok 15 og 16, P. Knudsens Gade/Hørdumsgade, Sydhavnen (1943-47)
 Borgmester Christiansens Gade/Mozarts Plads/Mozartsvej og Straussgade (1946-49)
 Institutionen Børnegården Frederiksholm, P. Knudsens Gade (1947, præmieret af Københavns Kommune 1949)
 Højhus, butikscenter og børneinstitution i Fortunbyen for AKB, Kongens Lyngby (1949-51)
 Engholmen, aldersrenteboliger for Københavns Kommune (præmieret af Københavns Kommune 1951)
 Kontorbygning og beboelse, Degnemose Allé, Brønshøj (1955)

Konkurrencer 
 Arbejdernes Forsamlingshus ved Gammel Kongevej (1937, 1. præmie sammen med Emanuel Monberg og Henning Ortmann)
 Arbejdernes Landsbank (1938)
 Arbejdernes Forsamlingshus ved Rømersgade/Linnésgade (1941)
 Folkets Hus, Enghavevej (1943)

Kilder

Eksterne henvisninger 
 

Arkitekter fra Danmark
Modernistiske arkitekter
Danskere i 1900-tallet
Personer fra Svendborg
Løffler

Løffler (Löffler, Loeffler):
 Ernst Richard Løffler
 Ernst (Conrad Abildgaard) Løffler (1835, København  1911, Frederiksberg), en dansk geograf; bror til J.B. Løffler
 (Julius Bentley) "J. B." Løffler (1843, Frederiksberg  1904, Frederiksberg), en dansk arkitekt, arkæolog og titulær professor

 Emma (Augusta) Løffler (1843, København  1929, Bornholm), en dansk maler
Hybridkabel

Et hybridkabel er et kabel, som blander forskellige kabeltyper. Kabeltyperne kan være lysledere, parsnoede kabler, koaksialkabler osv. Kombinationen af lysledere og koaksialkabler kaldes Hybrid Fiber Coaxial, HFC.

Et kabel, som f.eks. består af to forskellige typer lysledere, som f.eks. multi-mode fiber og single-mode fiber, kaldes også et hybridkabel.

F.eks. er TDC i gang med at rulle et hybridkabel ud til danske husstande, der består at parsnoede kabler og multi-mode fiber.

Kilder/referencer

Eksterne henvisninger 
 15. jun 2009, ing.dk, Hybridkabel splejser fiber og kobber til fremtidssikrede it-netværk
 commscope.com: Hybrid Cables 

Optisk kommunikation
Elektriske kabler
HFC

HFC har flere betydninger:
 Hydrofluorocarbon – menneskefremstillet fluorerede organiske molekyler, der består af brint, fluor og kulstof. Bl.a. drivhus og ozonnedbrydende gasser.
 Hafniumkarbid (HfC) – uorganisk stof.
 Hybrid fiber coaxial, Hybrid fibre coaxial
 Hafnia floorball club
 Herning Floorball Club
 Dansk cykelmærke fra HF Christiansen
Christian Frederik Holm

Christian Frederik Holm er navnet på flere personer:

 Christian Frederik Holm (bogtrykker) (død 1797) – dansk bogtrykker
 Frederik Holm (1796-1879) – dansk departementschef (Christian Frederik Holm)
 Christian Frederik Holm (officer) (1851-1926) – dansk general
 Christian Holm (politiker) (1867-[939) – dansk grosserer og politiker, medlem af Folketinget (Christian Frederik Holm)
Toxicity

Toxicity kan henvise til:

 Toksicitet, en måling af gift
 Toxicity (album), et 2001 album af System of a Down
 "Toxicity" (sang), den anden singel fra the System of a Down fra album af samme navn
Mary (pigenavn)

Mary er et pigenavn og den engelske form af pigenavnet Maria. 

I 2015 hed flere end 14.800 danske kvinder Mary. Navnet havde i Danmark sin største popularitet i Østjylland i årene 1900-09. 

På USAs navnebarometer kommer Mary på 120. plads.  Det var det mest populære døbenavn for piger i USA fra 1879 til og med 1946  og nåede en top i 1961, hvorefter navnet har oplevet en stærkt dalende popularitet.

Henvisninger 

Pigenavne
Organofluor-kemi

Organofluor-kemi beskriver kemien af organofluor-forbindelser, organiske forbindelser, som indeholder carbon-fluor-bindinger. Organofluor-forbindelser har mange forskelligeartede anvendelser lige fra oile- og vandskyning, Kølemidler og reagenser til katalyse. Yderligere er nogle organofluor-forbindelser forurenende fordi de bidrager til ozonudtynding i ozonlaget, global opvarmning, bioakkumulation og giftighed.

På grundaf organofluor-forbindelsernes store stabilitet beskrives de også som “evighedskemikalier”.

Nogle  organiske fluorforbindelser 
 CFC-gas, Kølemiddel
 Flucloxacillin
 Teflon, polytetrafluoroetylen, PTFE
 Perfluoralkylforbindelser, PFAS
 Tolylfluanid

Se også 
 Miljøstyrelsens liste over uønskede stoffer

Kilder/referencer
Datalære

Datalære var et fag i den danske folkeskole.

Indførslen af datalære havde baggrund Johnson-udvalgets betænkning Edb-undervisning i det offentlige uddannelsessystem der udkom i 1972.
Knud Heinesen lavede et udkast til en ny folkeskolelov hvor faget skulle indføres som valgfag i 8. til 10. klassen, men da loven blev indført i 1975 var datalære kun et valgfag i 10. klasse.
Under Bertel Haarder bliver faget gjort til valgfag i 8. til 10. klasserne, men samtidig afskaffet den 31. juli 1990 og da i stedet indført som paragraf 6-emne.
Faget forsvandt derfor som selvstændigt fag. Visse aspekter såsom betjeningsaspektet blev integreret i andre fag.

I faget benyttede man computere fra Regnecentralen og programmeringssproget COMAL-80.

Henvisninger 

Databehandling
Folkeskolefag
E3 Harelbeke 2012

E3 Harelbeke 2012 (også kendt som E3-Prijs (Vlaanderen)) var den 55. udgave af endagsløbet E3 Harelbeke. Løbet blev kørt d. 23. marts og var over 203 km langt. Det var første gang løbet blev kørt som en del af UCI World Tour. Det var det 6. løb på UCI World Tour 2012. Løbet blev vundet af Tom Boonen, hvilket var femte gang, han vandt løbet.

Deltagende hold 
ProTeam: Ag2r-La Mondiale, Pro Team Astana, BMC Racing Team, Euskaltel-Euskadi, FDJ BigMat, Garmin-Barracuda, GreenEDGE, Katjusja, Lampre-ISD, Liquigas-Cannondale, Lotto-Belisol, Movistar Team, Omega Pharma-Quick Step, Rabobank, RadioShack-Nissan, Team Saxo Bank, Team Sky og Vacansoleil-DCM. 
Professionelle kontinentalhold: Accent.jobs-Willems veranda's, Cofidis, Europcar, Farnese Vini Selle Italia, Landbouwkrediet-Euphony, Project 1t4i, Topsport Vlaanderen-Mercator

Resultater

Eksterne henvisninger 
http://www.e3-harelbeke.be/ 

UCI World Tour 2012
2012
Hertzberg

Hertzberg er et efternavn, der henviser til blandt andre:

 Axel Gustaf Hertzberg (1832–1878) – svensk kunstner
 Ebbe Hertzberg (1847–1912) – norsk jurist og nationaløkonom
 Ewald Friedrich von Hertzberg (1725–1795) – tysk greve og statsmand
 Gustav Friedrich Hertzberg (1826–1907) – tysk historiker
 Halfdan Hertzberg (1857–1890) – norsk billedhugger
 
 Peder Harboe Hertzberg (1728–1802) – norsk præst
 Rafaël Hertzberg (1845–1896) – finlandssvensk forfatter, oversætter, historiker, affærsmand, opfinder og publicist
Papyrus 7

Papyrus 7 (hos Gregory-Aland mærket (signum) 7 eller ε 11 hos von Soden) er et tidligt nytestamentligt manuskript på græsk med indhold fra Lukasevangeliet 4,1-2. Manuskriptet har været svært at datere via palæografi på grund af dets fragmentariske tilstand, men er blevet anslået til at stamme fra det 4. århundrede til det 6. århundrede, muligvis allerede fra det 3. århundrede.

Det bliver opbevaret på Vernadskij-nationalbiblioteket (Petrov 553) i Kyiv.

Referencer

Se også
Papyrus-kilder til Det Nye Testamente

Bibelske manuskripter fra det 4. århundrede
Nils Hertzberg

Nils Hertzberg henviser til blandt andre:

 Nils Hertzberg (provst) (1759–1841) – norsk præst
 Nils Hertzberg (statsråd) (1827–1911) – norsk statsråd
Nils Hertzberg (provst)

Nils Hertzberg (født 13. august 1759 i Finnaas, død 21. oktober 1841) var en norsk gejstlig, søn af Peder Harboe Hertzberg, far til Nils Hertzberg.

Hertzberg blev student 1778, cand. theol. 1783 og året efter kapellan hos faderen; 1786 sognepræst til Kvindherred, 1803 til Kinservik samt 1810—32 provst i Hardanger og Vos. På det overordentlige Storting 1814 repræsenterede han Søndre Bergenhus Amt og gjorde sig her bemærket ved et voldsomt forslag til modstand mod Sverige.

Hertzberg var en nidkær og afholdt sjælesørger som få og udfoldede ved siden heraf en meget forskellig virksomhed som opdrager — J.C. Hauch havde hos ham sit barndomshjem —, dygtig administrator i sin kommune, praktisk instrumentmager, fortjent naturvidenskabelig observator, anset læge og talentfuld landbrugslærer.

Lige til sin høje alderdom leverede han historiske, statistiske, topografiske, meteorologiske, astronomiske og naturhistoriske bidrag til blade og tidsskrifter, og han stod derhos i flittig korrespondance med videnskabsmænd i ind- og udland, af hvem han hyppig havde besøg på sin præstegård.

Kilder

Eksterne henvisninger 

 

Præster fra Norge
Personer i Dansk Biografisk Leksikon
Topografer fra Norge
Stortingsrepræsentanter
Nordmænd i 1700-tallet
Nordmænd i 1800-tallet
Alumni fra Københavns Universitet
Halfdan Hertzberg

Halfdan Hertzberg (7. februar 1857 i Kristiania – 5. juli 1890 på Nærstrand ved Stavanger) var en norsk billedhugger. 

Hertzberg blev student 1874, 
cand. med. 1880, og praktiserede derefter som 
Læge. Men hans kunstneriske Evner gjorde sig 
imidlertid stærkere og stærkere gældende. En 
Tid tænkte han paa at blive Maler og gjorde 
vældige Udkast paa Papiret, men han bestemte 
sig dog til Slut for Billedhuggerkunsten. Han 
begyndte at modellere paa egen Haand og 
vakte Opmærksomhed ved et Relief, 
»Synderinden og Christus«, som udstilledes i Kria 
Kunstforening. Paa egen Bekostning foretog 
han derpaa en kort Rejse til Rom, Paris og 
Kbhvn. I de flg. Aar udstillede han forsk. 
Arbejder, der gav gode Løfter for Fremtiden, 
som dog blev afbrudt ved en tidlig Død. Af 
disse Arbejder har hans »Plystrende Gut« 
vundet megen Popularitet ved sit elskværdige og 
friske Lune. Den findes i Afstøbning i 
Nationalgalleriet i Kria.

Kilder 

 

Billedhuggere fra Norge
Salmonsens
Kidomaru

Kidomaru (鬼童丸) er en figur fra Naruto-historien (manga og anime historie), som er skrevet af Masashi Kishimoto. Kidomaru er en ninja fra Otogakure, som er med i Sound four bestående af Jirobo, Tayuya, Sakon og Ukon. Han har seks arme, og kan påkalde edderkopper.

Personlighed 
Kidomaru kan godt lide at lege med sine modstandere, fordi han foretrækker at have det sjovt. Kidomaru er meget arrogant over for hans/sine modstander(e).

Naruto
Drowning Pool

Drowning Pool er et alternativt metal-band fra Dallas, Texas

Medlemmer 
Nuværende medlemmer
 C.J. Pierce – guitar (1996–)
 Stevie Benton – bas guitar, vokal (1996–)
 Mike Luce – trommer, percussion vokal (1996–)
 Jasen Moreno – vokal (2012–)

tidligere medlemmer

 Dave Williams – vokal (1999–2002)
 Jason Jones – vokal (2003–2005)
 Ryan McCombs – vokal (2005–2011)

Studiealbum 
 Sinner (2001)
 Desensitized (2004)
 Full Circle (2007)
 Drowning Pool (2010)
 Resilience (2013)
 Hellelujah (2016)

Noter

Eksterne henvisninger 

 
 
 

Rockgrupper fra USA
Musikgrupper fra USA
Postgrungegrupper
Heavy metal-grupper
Nu metal-grupper
Alternative metal-grupper fra USA
Musikgrupper fra 1996
Talbot Samba

Talbot Samba var en mellem slutningen af 1981 og foråret 1986 bygget minibil fra det af PSA Peugeot Citroën ejede bilmærke Talbot.

PSA havde i 1978 overtaget Chrysler Europe med bl.a. varemærkerne Talbot og Simca. Hos Simca var Simca 1000 udgået i april 1978, og den egentligt af Talbot Horizon afløste model Talbot-Simca 1100 blevet modificeret og som indstigningsmodel og afløser for Simca 1000 bibeholdt i produktion. Da også denne model teknisk set var forældet og man ville sammenlægge de forskellige produktionsanlæg og -kapaciteter, valgte man at udvikle Samba på basis af de næsten identiske modeller Peugeot 104 og Citroën LN. Med sit eget karrosseri og en længere akselafstand end de to andre modeller var Samba den dyreste af disse tre modeller.

I februar 1982 kom Samba ud til forhandlerne som tredørs hatchback. Mellem september 1982 og december 1985 fandtes modellen også som cabriolet, designet af Pininfarina; denne version var i sin tid verdens mindste cabriolet.

Samba fandtes med motorer på 954 cm³ med 45 hk, 1124 cm³ med 50 hk og 1360 cm³ med 72 eller 79 hk.

Oprindeligt skulle Citroën AX have været solgt under varemærket Talbot som efterfølger for Samba, men på grund af den allerede i 1984 besluttede afvikling af mærket blev dette ikke til noget. Ved produktionens indstilling var der blevet bygget 270.555 eksemplarer af Samba.

Eksterne henvisninger 

Samba
Minibiler
Cabrioleter
Forhjulstrukne biler
Biler introduceret i 1981
Biler fra 1980'erne
Biler designet af Pininfarina
Mai Grage

Mai Grage (født 18. april 1992 i Lyngby, Danmark) er en kvindelig tennisspiller fra Danmark. Hun vundet DM guld i 2011, 2012, 2013 og 2014 på seniorplan.

Mai Grage højeste rangering på WTA single rangliste var som nummer 890, hvilket hun opnåede 27. december 2010. I double er den bedste placering nummer 988, hvilket blev opnået 29. november 2010.

Referencer

Eksterne henvisninger 

 dansktennis.dk

Tennisspillere fra Danmark
Personer fra Kongens Lyngby
Tennisspillere fra KB Tennis
Elise Tamaëla

Elise Tamaëla (født 22. januar 1984 i Tiel, Holland) er en kvindelig professionel tennisspiller fra Holland.

Elise Tamaëla højeste rangering på WTA single rangliste var som nummer 129, hvilket hun opnåede 12. februar 2007. I double er den bedste placering nummer 227, hvilket blev opnået 15. januar 2007.

Eksterne henvisninger 

Tennisspillere fra Holland
Personer fra Tiel
Nicole Thijssen

Nicole Thijssen (også kendt under den tyske stavemåde Nicole Thyssen) (født 5. juni 1988 i Delft, Holland) er en tidligere kvindelig professionel tennisspiller fra Holland. Nicole Thijssens højeste rangering på WTA's single rangliste var som nummer 219, hvilket hun opnåede 29. september 2008. I double er den bedste placering nummer 153, hvilket blev opnået 27. oktober 2008. 

Nicole Thijssen vandt i 2010 det nationale hollandske mesterskab i damedouble sammen med makkeren Kiki Bertens.

Deltagelse i ITF-turneringer 
Nicole Thijssen har vundet 23 ITF-titler (18 i double og 5 i single). 

Thijssen vandt sin første ITF-turnering i single, da hun i 2005 vandt turneringen i Porto Santo.

Deltagelse i Fed Cup 
Nicole Thijssen repræsenterede Hollands tennislandshold i 2007, der i spillede i Fed Cup Zone I Gruppe A mod Danmark, Rumænien og Schweiz. 

I kampen mod Danmark stod Nicole Thijssen for Hollands enelige sejr, da hun i single besejrede Hanne Skak Jensen 6-0, 6-4, men hun tabte i double med makkeren Elise Tamaëla til Caroline Wozniacki/Eva Dyrberg. I de øvrige kampe spillede Thijssen alene double, hvor det blev til sejr over den rumænske double, men nederlag til Schweiz. 

I 2008 deltog Thijssen på det Hollandske Fed Cup-hold, der mødte Bulgarien, Luxemborg og Portugal. Thijssen vandt i double mod Luxemborg og Portugal, men kom ikke i kamp i double i opgøret mod Bulgarien, da Holland havde vundet begge singler, hvorfor doublekampen blev aflyst.. Holland vandt puljen.

I 2009 spillede Thijssen atter Fed Cup. I opgøret mod Ungarn vandt Thijssen i single, men tabte i double i Hollands 1-2 nederlag. Thijssen vandt sin double mod Luxemborg, men tabte doublen mod Storbritannien.

Noter

Eksterne henvisninger 

Tennisspillere fra Holland
Personer fra Delft
Paulus' Andet Brev til Thessalonikerne

Paulus' Andet Brev til Thessalonikerne, også kaldt 2. Thessalonikerbrev, er et af brevene, som bærer apostelen Paulus’ navn, og er i den kanoniske rækkefølge den fjortende bog i Det Nye Testamente. I de danske bibelhenvisninger forkortes brevet 2 Thess.

Apostlen Paulus
Bøger i Det Nye Testamente
Gent-Wevelgem 2012

Gent-Wevlegem 2012 var den 74. udgav af Gent-Wevelgem. Løbet blev afholdt 25. marts, 2012 og var 235 km langt. Løbet var det syvende i UCI World Tour 2012. Tom Boonen vandt ligesom han havde gjort det i 2004 og i 2011. 

I tillæg til de 18 UCI World Tourhold blev Accent.jobs-Willems veranda's, Cofidis, Farnese Vini Selle Italia, Europcar, Project 1t4i, Landbouwkrediet-Euphony og Topsport Vlaanderen-Mercator inviteret til at deltage.

Resultater 

2012
UCI World Tour 2012
Nils Hertzberg (statsråd)

Nils Christian Egede Hertzberg (født 26. oktober 1827 i Ullensvang, død 8. juli 1911) var en norsk skolemand og pædagogisk forfatter, søn af provst Nils Hertzberg.
 
Hertzberg blev student 1846 og cand. theol. 1851. Efter at have været lærer ved Krigsskolen 1853—60 ansattes han som andenlærer ved Askers Seminarium og blev 1867 bestyrer af og førstelærer ved Hamars Seminarium. I 1873 udnævntes han til ekspeditionschef for skolevæsenets anliggender under Kirkedepartementet og indtrådte 30. januar 1882 i Ministeriet Selmer som chef for Kirkedepartementet. Som medlem af nævnte ministerium blev han ved rigsretsdom af 1. april 1884 idømt en bøde til statskassen på 8000 kroner, indtrådte senere som kirkestatsråd i det Schweigaard-Løvenskjoldske ministerium og gik med dette af 26. juni 1884. Han repræsenterede 1886—88 og 1889—91 Kristiania på Stortinget. Han har indlagt sig store fortjenester af Norges folkeskole, blandt andet ved sit arbejde for gymnastiksagen og skolesløjd og som grundlægger og redaktør 1869—73 af "Norsk
Skoletidende".

Af hans mange skrifter mærkes Nogle Lærerseminarier i fremmede Lande (1868); Opdragelsen i Hjemmet (1880; flere oplag); Kvindens Kald, Uddannelse og Gerning (1887); Pædagogikkens Historie samt den norske Skoles Udvikling (1890); Arbejderspørgsmaalet og Socialismen (1891); Opdragelse og Undervisning (1892); Træk af Barnets Sjæleliv (1897). Han optrådte ligeledes i skrift og tale mod forslagene til den senere gennemførte reform af folkeskolevæsenet og repræsenterede overhovedet den stærkt konservative opfattelse af skole- og samfundsliv, hvad han også har lagt for dagen i flere kritiske småskrifter og tidsskriftartikler mod Henrik Ibsens digtning og den moderne litteratur.

Kilder 

 

Undervisningsministre fra Norge
Kirkeministre fra Norge
Skolefolk fra Norge
Teologer fra Norge
Faglitterære forfattere fra Norge
Salmonsens
Nordmænd i 1800-tallet
Dansksprogede forfattere fra Norge
Rafael Hertzberg

Rafael (Rafaël) Hertzberg (født 18. september 1845 i Åbo, død 5. december 1896 i Helsingfors) var en finsk-svensk digter.

Hertzberg har skrevet en del selvstændige digte, romaner og tidsbilleder, men mest kendt er han som genfortæller og oversætter til svensk af finsk litteratur, især Kalevala og Kanteletar.

Kilder 
 
 Hertzberg, Rafael i Biografiskt lexikon för Finland

Digtere fra Finland
Romanforfattere fra Finland
Oversættere fra Finland
Finlandssvenske forfattere
Salmonsens
Peder Harboe Hertzberg

Peder Harboe Hertzberg (født 4. juli 1728 i Daviken i Nordfjord, død 1. januar 1802) var en norsk gejstlig, far til provsten Nils Hertzberg.
  
Hertzberg, der fra 1785 var provst i Søndhordland, var en dygtig og nidkær præst. Han besad megen indsigt i naturvidenskaberne og praktiserede ved siden af sin sjælesørgervirksomhed som læge over hele Søndre Bergenhus Amt. Han indlagde sig også megen fortjeneste af jordbruget i sin egn, navnlig ved indførelsen af kartoffeldyrkning.

Kilder 

 
 

Præster fra Norge
Landmænd fra Norge
Nordmænd i 1700-tallet
Gustav Hertzberg

Gustav Friedrich Hertzberg (19. januar 1826—16. november 1907) var en tysk historiker.

Hertzberg, der fra 1860 var professor i historie i Halle, er forfatter til talrige skrifter vedrørende græsk historie, hvoriblandt kan nævnes: Alkibiades (1853), Das Leben des Königs Agesilaos II (1856), Die Feldzüge Alexanders den Grossen (2 bind, 1863), Die Geschichte Griechenlands unter der Herrschaft der Römer (3 bind, 1866—74), Geschichte Griechenlands seit dem Absterben des antiken Lebens bis zur Gegenwart (4 bind, 1875—79); i Onckens universalhistorie har han behandlet græsk, romersk, byzantinsk og osmannisk historie (4 bind, 1878—83).

Kilder 

  

Historikere fra Tyskland
Faglitterære forfattere fra Tyskland
Tyskere i 1800-tallet
Salmonsens